Olimpo kalnas (Kipras)
Olimpas (gr. Όλυμπος) – aukščiausias Troodo kalnų taškas (1 952 m), esantis graikiškojoje Kipro dalyje. Pačią aukščiausią kalno dalį užėmusi britų karinė bazė su ilgo nuotolio radarais, todėl viršūnė nepasiekiama lankytojams. Nuo sausio iki kovo, Olimpo šlaituose veikia nedidelė slidinėjimo trasa su keturiais keltuvais. Anot Strabono, Antikos laikais, vienoje iš viršūnių stovėjo Afroditės šventykla, į kurią nebuvo įleidžiamos moterys.